cyanic-selkie/wikianc huggingface dataset:
மார்க்சியத் திறனாய்வு
மார்க்சியம் இலக்கியத்தைத் தன்னளவில் முழுமை கொண்ட ஒன்றாகக் கருதுவது இல்லை. சமுதாயத்தின் பல்வேறு அம்சங்களான அரசியல், சமயம், சட்டம், சாதி போன்றவற்றோடு செயற்பாட்டு உறவைக் கொண்டுள்ளது என்றும் அதனால், சமுதாய முழுமையில் ஒரு உறுப்பான இலக்கியத்தின் பண்பும் வளர்ச்சியும் பிற கூறுகளில் தங்கியுள்ளதுடன் அக்கூறுகளில் தாக்கங்களை ஏற்படுத்துகின்றன என்றும் மார்க்சியம் கூறுகிறது.
சுபோத் சந்திர மல்லிக்
வலது|thumb|மல்லிக் (நின்று கொண்டிருப்பவர்) சுபோத் சந்திர பாசு மல்லிக் (Subodh Chandra Basu Mallik) (9 பிப்ரவரி 1879 - 14 நவம்பர் 1920), பொதுவாக ராஜா சுபோத் மல்லிக் என்ற பெயரில் அறியப்பட்ட இவர் வங்காளத்தைச் சேர்ந்த இந்திய தொழிலதிபரும், பல்லூடகவாதியும், தேசியவாதியும் ஆவார். மல்லிக் வங்காள தேசிய கல்லூரியின் இணை நிறுவனர்களில் ஒருவரும் தேசியவாத அறிவுசார் குழுவின் உறுப்பினரும் ஆவார். மேலும் இவ்வியக்கத்தினருக்கு பிரதான நிதி வழங்குநராகவும் அதன் ஆதரவாளராகவும் இருந்தார். இவர் அரவிந்தருடன் நெருக்கமாக இருந்தார் மேலும் அரவிந்தர் நடத்தி வந்த வந்தே மாதரம் உட்பட தேசியவாத வெளியீடுகளுக்கு நிதியளித்தார்.
மல்லிக் கொல்கத்தாவின் புறநகர்ப் பகுதியான பாடல்டங்காவில் பிரபோத் சந்திர பாசு மல்லிக் என்பவருக்கு மகனாகப் பிறந்தார். இவர் கொல்கத்தா புனித சேவியர் கல்லூரியிலும் மற்றும் மாநிலப் பல்கலைக்கழகக் கல்லூரியிலும் பட்டப்படிப்பினை முடித்தார். கேம்பிரிட்ஜ் திரித்துவக் கல்லூரியில் நுண்கலைப் பாடப்பிரிவில் சேர்வதற்கு முன்னதாக இப்பட்டப்படிப்பினை முடித்தார்.
இவர் தனது பல்கலைக்கழகப் படிப்பினை முடிப்பதற்கு முன்னதாக இங்கிலாந்திலிருந்து திரும்பிய பிறகு உடனடியாக தேசியவாத இயக்கத்தில் இணைந்தார். கொல்கத்தாவில் வெலிங்டன் சதுக்கத்தில் இருந்த அவரது அரண்மனை வீடு அரசியல் நடவடிக்கைகளின் முக்கிய மையமாக மாறியது. 1906 ஆம் ஆண்டில், உயர்கல்வியில் உள்நாட்டு மற்றும் தேசியவாத கல்வியை மேம்படுத்துவதற்காக கல்விக்கான தேசிய கழகத்தை நிறுவிய வங்காளத்தின் முன்னணி பிரபலங்களின் குழுவில் மல்லிக் இருந்தார். பெங்கால் தேசியக் கல்லூரியை நிறுவுவதற்கு ஆதரவாக இவர் ரூ 100,000 நன்கொடையாக வழங்கினார். லைஃப் ஆஃப் ஏசியா இன்சூரன்ஸ் நிறுவனத்தையும் நிறுவினார். மல்லிக்கின் அரசியல் நடவடிக்கைகள் ராஜாவின் கோபத்தை ஏற்படுத்தியது. மேலும் 1908 இல் அலிபூர் வெடிகுண்டு சதித்திட்டத்தை அடுத்து நாடு கடத்தப்பட்டார். மல்லிக்கின் தேசியவாத பணி மற்றும் இயக்கத்தின் தாராள ஆதரவு ஆகியவை இவருக்கு நாட்டு மக்களிடமிருந்து "ராஜா" என்ற பேச்சுப் பட்டத்தைப் பெற்றுத் தந்தன.
கௌரவம்
சுதந்திர இந்தியாவில், இவரது அரண்மனையின் இருப்பிடமான வெலிங்டன் சதுக்கம், ராஜா சுபோத் மல்லிக் சதுக்கம் என மறுபெயரிடப்பட்டது. அதே சமயம் பெங்கால் தேசிய கல்லூரியில் இருந்து தோன்றிய ஜாதவ்பூர் பல்கலைக்கழகத்தின் சாலை இப்போது ராஜா சுபோத் மல்லிக் சாலை என்று அழைக்கப்படுகிறது.
வெளி இணைப்புகள்
பகுப்பு:1879 பிறப்புகள் பகுப்பு:1920 இறப்புகள் பகுப்பு:வங்காள மக்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இந்திய சமூகவியலாளர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:இருபதாம் நூற்றாண்டு இந்திய அரசியல்வாதிகள்
ஆஷா
ஆஷா இயக்குனர் வி. டி. தியாகராஜன் இயக்கிய தமிழ்த் திரைப்படம். இதில் சுரேஷ், நளினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் கே. வி. மகாதேவன் மற்றும் இத்திரைப்படம் வெளியிடப்பட்ட நாள் 11-நவம்பர்-1985.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:சுமித்ரா நடித்த திரைப்படங்கள்
உயிரிய உலோகங்கள்
உயிரிய உலோகங்கள் (Biometals) என்பவை உயிரியல், உயிர்வேதியியல் மற்றும் மருத்துவம் முதலிய அறிவியல் துறைகளில் பயன்படுத்தப்படும் உலோகங்களைக் குறிக்கும். மனித உடலின் இயல்பான நடவடிக்கைகளுக்கு மிகவும் இன்றியமையாதனவாக விளங்கும் தாமிரம், துத்தநாகம், இரும்பு மற்றும் மாங்கனீசு போன்ற உலோகங்களை இதற்கு உதாரணமாகக் கூறலாம். தனிமவரிசை அட்டவணையில் பட்டியலிடப்பட்டுள்ள வேதிப்பொருட்களில் மூன்றில் இரண்டு பங்கு பொருட்கள், வெவ்வேறு வகையான பண்புகளைக் கொண்டுள்ள உலோகங்களாகும். பலவிதமான பண்புகளைப் பெற்றுள்ள இவ்வுலோகங்கள் வெவ்வேறு காரணங்களுக்காக இயற்கை மற்றும் மருத்துவத்தில் பயன்படுத்தப்படுகிறது.
இயற்கையில் தோன்றும் உயிரிய உலோகங்கள்
வாழும் உயிரினங்களில் காணப்படும் புரதங்களின் செயல்பாட்டுக்கு உலோகப் புரதங்கள் மற்றும் நொதிகள் போன்ற உலோக அயனிகள் அவசியமான துணைக்காரணிகளாக விளங்குகின்றன. ஆக்சிசன் போக்குவரத்து மற்றும் டி.என்.ஏ நகலாக்கம் முதலிய செயல்பாடுகள் நொதிகளால் நிகழ்கின்றன. மனிதர்களில் டி.என்.ஏ பலபடியாக்க நிகழ்வு சரியாக செயல்பட மக்னீசியம் மற்றும் துத்தநாகம் முதலான தனிமங்கள் அவசியமாக தேவைப்படுகின்றன. இவைதவிர, தைராய்டு சுரப்பியில் அயோடின்]] உள்ளதைப் போல வேறு சில உயிர் மூலக்கூறுகளும் அவற்றின் கட்டமைப்பில் உலோக அயனிகளைக் கொண்டுள்ளன .
மருத்துவத்தில் உயிரிய உலோகங்கள்
உலோக அயனிகள் மற்றும் உலோகச் சேர்மங்கள் பெரும்பாலும் நோயறிதல் மற்றும் மருத்துவ சிகிச்சை முறைகளுக்கு பெரிதும் பயன்படுத்தப்படுகின்றன. இலித்தியம் மற்றும் தங்கத்தின் சேர்மங்களை மருந்தாகப் பயன்படுத்துவது போல உலோக அயனிகளைக் கொண்டுள்ள தனிமங்களை மருந்தாகப் பயன்படுத்த முடியும். சிலவகை உலோக சேர்மங்களும் அயனிகளும் அவை பெற்றுள்ள நச்சுத் தன்மை காரணமாக மனித உடலில் தீயவிளைகளையும் உண்டாக்குகின்றன. உதாரணமாக, ஆர்சனிக் போன்ற ஆற்றல் மிக்க நச்சுகள் நொதிகளின் செயலை மட்டுப்படுத்தி அடினோசின் முப்பாசுப்பேட்டு உற்பத்தியைத் தடுக்கின்றன
வெளி இணைப்புகள்
பகுப்பு:உயிர்வேதியியல் பகுப்பு:மருந்தியல் பகுப்பு:தனிமங்களின் இயல்புகள்
விஜிலாபுரம் ஊராட்சி
விஜிலாபுரம் ஊராட்சி (Vijilapuram Gram Panchayat), தமிழ்நாட்டின் திருப்பத்தூர் மாவட்டத்தில் உள்ள அலங்காயம் வட்டாரத்தில் அமைந்துள்ளது. இந்த ஊராட்சி, வாணியம்பாடி சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1883 ஆகும். இவர்களில் பெண்கள் 908 பேரும் ஆண்கள் 975 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழ்மத்தூர்
கீழ்மத்தூர் (Keelmathur) என்பது தமிழ்நாட்டின் கிருட்டிணகிரி மாவட்டத்தில் உள்ள 10 ஊராட்சி ஒன்றியங்களில் ஒன்றான  ஊத்தங்கரை ஊராட்சி ஒன்றியத்திற்கு   உட்பட்ட கீழ்மத்தூர் கிராம ஊராட்சியில் உள்ள சிறு கிராமமாகும். இது ஊத்தங்கரையில் இருந்து 12 கி.மீ தொலைவிலும், மாவட்ட தலைநகரான கிருஷ்ணகிரியில் இருந்து 64 கி.மீ தொலைவிலும் அமைந்துள்ளது. கிட்டதட்ட 765 குடியிருப்புகளை கொண்ட இக்கிராமத்தின் மக்கள்தொகை 2011ஆம் ஆண்டு மக்கட்தொகை கணக்கெடுப்பின் படி, 3007 (ஆண்கள் :1521 பெண்கள் : 1486 ) ஆகும்.
அமைவிடம்
இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
நவகண்டம்
நவகண்டம் என்பது, தன்னுடைய உடலில் உள்ள ஒன்பது நாளங்களையோ, ஒன்பது உடல் பாகங்களையோ அறுத்துத் தன்னையே பலி கொடுத்துக் கொள்வதாகும். தமிழகத்தில் 11 ஆம் நூற்றாண்டிலிருந்து 13ம் நூற்றாண்டு வரையான காலகட்டத்தில் இந்தப் பலி கொடுத்துக் கொள்ளும் முறை இருந்துள்ளது. பொதுவாகக் கொற்றவை எனும் பெண் தெய்வத்திற்குத் தன்னைப் பலியிட்டுக் கொண்டுள்ளனர். இந்த நவகண்டப் பலியைப் பற்றி கோயில்களின் கல்வெட்டுகள், சிலப்பதிகாரம், கலிங்கத்துப் பரணி, தக்கயாகப் பரணி போன்ற இலக்கியங்களில் கூறப்பட்டுள்ளன.
சித்தர்கள் சிலர் 'நவகண்ட யோகம்' எனும் சித்தினைக் கடைப் பிடித்துள்ளனர். 'நவகண்ட யோகம்' என்பது தன்னுடைய உடல் பாகங்களை ஒன்பது துண்டுகளாக்கிக் கொண்டு சிவபெருமானை நினைத்து யோகம் செய்வதாகும்.
இந்தச் சித்து முறையைச் செய்யும் போது அதனைக் கண்டவர்கள் பதறியுள்ளார்கள். அதன் பின்பு சித்தர்கள் முழு உருவோடு திரும்பி வந்த பிறகு அவரைச் சித்தர்களாக ஏற்று வழிபட்டார்கள் என்பதைப் பல்வேறு சித்தர்களின் வரலாறு தெரிவிக்கிறது.
நவகண்டம் - சொல்லிலக்கணம்
உடலின் ஒன்பது பாகங்களைத் தானே அரிந்து கொற்றவைக்கு பலியிடுவது தான் நவகண்டம்.
நவகண்டம் கொடுப்பதற்கான காரணங்கள்
இந்த மாதிரி நவகண்டம் கொடுப்பதற்குப் பல காரணங்கள் உண்டு:
இப்பொழுது முக்கியமானவர்களுக்குப் பூனைப்படை பாதுகாப்பு இருப்பதைப் போல, அக்காலத்தில் சோழர்களுக்கு "வேளக்கார படைகள்" எனும் அமைப்பும் பாண்டியர்களுக்கு த் "தென்னவன் ஆபத்துதவிகள்" என்ற படைகளும் இருந்தன. இவர்கள், தங்கள் கவனக் குறைவினாலோ, தங்களை மீறியோ, அரசனின் உயிருக்கு ஆபத்து நேர்ந்து விட்டால், துர்க்கையின் சந்நிதியில் தங்களுடைய தலையைத் தங்கள் கையினாலேயே வெட்டிக் கொண்டு பலியாவதாகச் சபதம் எடுத்துக் கொண்டவர்கள்.
ஆனால் பிற்காலங்களில் கோவில் கட்டுவதற்கும், தடைப்பட்ட தேரோட்டத்தை த் தொடர்ந்து நடத்தவும், பிற காரணங்களுக்காகவும் மேற்சாதிக்காரர்களால் கீழ்ச் சாதிக்காரர்கள் நவகண்டம் கொடுக்க கட்டாயப்படுத்தப் பட்டார்கள். இதில் கீழ்ச் சாதிப் பெண்களும், குழந்தைகளும் கூட ஈடுபடுத்தப்பட்டுள்ளனர்.
தமிழகத்தில் நவகண்டம் கொடுக்கும் வழக்கம்
வேண்டுதல் காரணமாக தன்னைத் தானே பலி கொடுக்கும் வழக்கம் தமிழகத்தில் இருந்துள்ளது. இதைப் பற்றிக் கல்வெட்டுகளும், சிற்பங்களும் இங்கு, பரவலாகக் காணப்படுகின்றன. இம் மரபு தமிழகத்தில் தொன்று தொட்டு இருந்து வந்திருக்கிறது. கொற்றவையின் முன்பாகத் தன் வேண்டுதலை நிறைவேற்றத் தலையை அறுத்துப் பலியிட்டு கொண்டவர்களைப் பற்றிய குறிப்புகளும் சங்க இலக்கியங்களில் உள்ளன, குறிப்பாக கலிங்கத்துபரணியில் சோழ அரசின் வெற்றிக்காக இப்படி தலையை அறுத்துப் பலிகொடுத்த வீரனைப் பற்றிய செய்தி இடம் பெற்றுள்ளது. இது போலவே தண்டனையாகவும் தன் தலையைத் தானே அறுத்துக் கொள்ளும் வழக்கம் இருந்திருக்கிறது. பிடிபட்ட திருடனைக் குடும்பத்துடன் ஒரு நாள் மகிழ்வுடன் வாழவிட்டு, மறுநாள் கோவிலில் துர்க்கையின் முன் நவகண்டம் கொடுக்கச் செய்யும் வழக்கமும் உண்டு. மேலும் இது போன்றே தன் குடும்ப நன்மைக்காகவோ அல்லது முற்றிய நோயிலிருந்து மீள முடியாத பொழுதோ, நவகண்டம் கொடுப்பது உண்டு. இது ஜப்பானில் சாமுராய் வீரர்கள் தோல்வியைத் தாங்க முடியாமல் தம் கழுத்தை அறுத்துக் கொள்ளும் ஹராகிரி என்ற சடங்கிற்கு ஒப்பானதாகும்.
தமிழகத்தில் நவகண்டச் சிற்பங்களின் இருப்பிடம்
தமிழகத்தில் காணப்படும் நவகண்டச் சிற்பங்கள் குறித்தான தகவல்கள் கீழே தரப்பட்டுள்ளன.
அமரடக்கி ஊராட்சி
அமரடக்கி ஊராட்சி (Amaradakki Gram Panchayat), தமிழ்நாட்டின் புதுக்கோட்டை மாவட்டத்தில் உள்ள ஆவுடையார் கோயில் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 903 ஆகும். இவர்களில் பெண்கள் 443 பேரும் ஆண்கள் 460 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேவியர் பார்கான்சு
சேவியர் பார்கான்சு சௌரேகுய் (Xavier Barcons Jáuregui)  எசுப்பானிய நாட்டைச் சேர்ந்த ஓர் இயற்பியலாளர் மற்றும் வானியலாளர் ஆவார். 2017 ஆம் ஆண்டு செப்டம்பர் மாதம் முதல் தேதி முதல் இவர் ஐரோப்பிய தெற்கு வான் ஆய்வகத்தின் தலைமை இயக்குநராக நியமிக்கப்பட்டார். பார்கான்சை கௌரவிக்கும் விதமாக 327943 என்று எண்ணிடப்பட்ட குறுங்கோளுக்கு சேவியர் பார்கான்சு என்று பெயரிடப்பட்டது.
மேற்கோள்கள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:எசுப்பானிய அறிவியலாளர்கள் பகுப்பு:எசுப்பானிய இயற்பியலாளர்கள் பகுப்பு:எசுப்பானிய வானியலாளர்கள்
பெரேன் மாவட்டம்
பெரேன் மாவட்டம், இந்திய மாநிலமான நாகாலாந்தின் மாவட்டங்களில் ஒன்று. இது கோகிமா மாவட்டத்தில் இருந்து பிரிக்கப்பட்டு, புது மாவட்டமாக 2003ஆம் ஆண்டில் உருவாக்கப்பட்டது.
புவியியல்
இந்த மாவட்டத்தின் மேற்கில் திமா ஹசாவ் மாவட்டம், கர்பி ஆங்கலாங்கு மாவட்டம் ஆகிய மாவட்டங்களும், வடகிழக்கில் திமாப்பூர் மாவட்டமும், கிழக்கில் கோகிமா மாவட்டமும், தெற்கில் தமெங்கலாங் மாவட்டமும் சூழ்ந்துள்ளன.
இந்த மாவட்டத்தின் தலைநகரமாகப் பெரேன் நகரம் செயல்படுகிறது.
மக்கள் தொகை
இங்கு 94,954 மக்கள் வசிப்பது 2011ஆம் ஆண்டில் எடுக்கப்பட்ட இந்திய மக்கள் தொகை கணக்கெடுப்பில் தெரிய வந்துள்ளது.
இங்கு ஜீலியாங், குக்கி இன மக்கள் வாழ்கின்றனர்.
விலங்குகளும் தாவரங்களும்
இங்கு இண்டாங்கி தேசியப் பூங்கா அமைந்துள்ளது.
இணைப்புகள்
பகுப்பு:நாகாலாந்தின் மாவட்டங்கள்
அலன் சிமித்
அலன் சிமித் (Alan Smith, பிறப்பு: அக்டோபர் 25 1936 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஆறு தேர்வுத் துடுப்பாட்டப் போட்டிகளிலும், 428 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1962 - 1963 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
திருக்கண்ணபுரம் இராமனதீசுவரர் கோயில்
திருக்கண்ணபுரம் இராமநதீசுவரர் கோயில் (இராமநதீச்சரம்) தேவாரப் பாடல் பெற்ற தலங்களில் காவிரி தென்கரைத் தலங்களில் 77-ஆவது சிவத்தலமாகும். சம்பந்தர் பாடல் பெற்ற இத்தலம் நாகப்பட்டினம் மாவட்டம்  நாகப்பட்டினம் வட்டத்தில் அமைந்துள்ளது. இத்தலத்தில் இராமர் வழிபட வரும்போது நந்தி தடுத்ததும், அம்பாள் கருணை கொண்டு நந்தியைத் தடுத்துக் காட்சி தந்ததும் தொன்நம்பிக்கைகள். இக்கோயிலில் காணப்பட்ட கல்வெட்டில் இறைவன் பெயர் இராமநதீச்சர முடையார் என்று குறிப்பிடப்பட்டுள்ளது.
திருக்கண்ணபுரம் என்று அழைக்கப்படும் இவ்வூரின் கிழக்குத் திசையில் உள்ளது ராமநதீச்சரம். இந்த இடத்தில் அமைந்துள்ள இந்த சிவாலயம் ராமநதீசரர் என்றும் இராமநாதர் கோயில் என்றும் கூறப்படுகிறது.
வரலாறு
இத்தலத்திற்கு இராமர் வந்து வழிபட்டதாக செவிவழிக்கதைகள் கூறுகின்றன. இலங்கையில் இராமன் இராவணனைக் கொன்ற கொலைப்பாவம் அதாவது பிரம்மகத்தி தோசம் நீங்க இங்கு எழுந்தருளியுள்ள இறைவனை வழிபட்டதாக வரலாறு கூறுகிறது.
இராமன் வழிபட்டதால் இது இராமநந்தீசுவரம் என்றும் அழைக்கப்படுகிறது. இராமர் இத்தலத்திற்கு வந்தபோது நந்தி தடுத்ததாகவும், அம்பாள் கருணை கொண்டு நந்தியை தடுத்து, இராமருக்கு காட்சி தந்ததாகவும் பின்பு இராமர் தீர்த்தத்தில் நீராடி ஈசனை வழிபட்டதாகவும் சொல்லப்படுகிறது. இதனால் இராம நந்தீசுவரம் என்பது மருவி இராமநதீசுவரம் ஆயிற்று என்போரும் உண்டு. இதற்குச் சான்றாக இத்தலத்திற்குரிய சோமாசுகந்த மூர்த்தத்தில் நந்திதேவர் உள்ளார்.
நுழைவாயிலைக் கடந்து உள்ளே செல்லும்போது கோயிலின் இடப்புறத்தில் இறைவி சன்னதி உள்ளது. மூலவர் கருவறை கோட்டத்தில் தட்சிணாமூர்த்தி, லிங்கோத்பவர், துர்க்கை ஆகியோர் உள்ளனர். திருச்சுற்றில் கணபதி, வள்ளி தெய்வானை சுப்பிரமணியர், மகாலட்சுமி, சண்டிகேசுவரர், சரிவார்குழலி அம்மன் ஆகியோரின் சன்னதிகள் உள்ளன. நந்தன ஆண்டு ஐப்பசி 26-ஆம் நாள், 11.11.2012 ஞாயிறு அன்று குடமுழுக்கு ஆனதற்கான கல்வெட்டு கோயிலில் உள்ளது.
தலசிறப்புகள்
மூலவர் பெரிய திருவுருவம். உயரமான பெரிய சுற்றுடைய ஆவுடையாருடன் கூடிய உயர்ந்த பாணம். சுவாமியின் விமானம் வேசர அமைப்புடையது. கல்வெட்டில் சுவாமியின் பெயர் இராமனதீச்சர முடையார் என்று காணப்படுகிறது. குலோத்துங்கன் இக்கோயிற் பூசைக்காக சிவபாதசேகர மங்கலம் என்னும் பெயருடைய நிலப்பகதியை தானமாக அளித்த செய்தியும் கல்வெட்டு வாயிலாக தெரியவருகிறது.
அமைவிடம்
திருவாரூர் நாகப்பட்டினம் இடையில் அமைந்துள்ளது.
திருவாரூரில் இருந்து 13, 22, 14 ஆகிய எண் உடைய பேருந்தில் திருக்கண்ணபுரம் வரலாம். 13 எண் பேருந்தில் திருக்கண்ணபுரம் பால்குட்டை நிறுத்தத்தில் இறங்கி, முதலியார் தெருவில் சண்முக முதலியார் வீட்டுக்கு பின்பக்கம் உள்ள சந்தில் சென்றால் கோயிலை அடையலாம். 11 எண் பேருந்தில் நாகப்பட்டினம் இருந்து திருக்கண்ணபுரம் வரலாம்.
படத்தொகுப்பு
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
ஜலந்தர் தேவி தாலாப் கோயில்
தல வரலாறு
நாட்டுப்புற கதைகளின்படி, தேவியின் வலது மார்பகம் இந்த தலத்தில் விழுந்ததாக கருதப்படுகிறது. உன்னதமான இக்கோயிலின் மேற்கூரை, தலைகீழ் கூம்பு வடிவத்தில் கட்டமைக்கப்பட்டு, தங்கத் தகடுகள் கொண்டு மூடப்பட்டுள்ளது. தல தெய்வமாக துர்க்கை (தமிழ்: கொற்றவை) வடிவில் சக்தி வீற்றுள்ள இந்த கோயிலில், பிஷான் பைரவ் எனும் பெயரில் சிவன் சிலையும் நிறுவப்பட்டுள்ளது.
தலத் தகவல்
200 ஆண்டுகள் பழமையான இந்த தேவி தாலாப் கோயிலை, சமீபத்தில் புனரமைக்கப்பட்டு நவீனமயமாக்கப்பட்டது. புனித நீரால் சுற்றிவளைக்கப்பட்ட இக்கோயில் குளத்தில் பக்தர்கள் புனித நீராடுகின்றனர். மேலும், ஒவ்வொரு ஆண்டும் டிசம்பர் மாதத்தில் அரிவல்லப் சங்கீத சம்மேளனம் (Hariballabh Sangeet Sammelan) எனும் இசை நிகழ்ச்சி இந்த கோயில் வளாகத்தில் நடத்தப்படுகிறது. முக்கியத்துவம் வாய்ந்த இந்நிகழ்வு, சுவாமி அரி வல்லப் (Swami Hariballabh) என்பவரின் நினைவாக நடத்தப்படுகிறது. இந்நிகழ்ச்சியில் கலந்துகொள்ளவும், கண்டு ரசிக்கவும் நாடெங்கிலுமிருந்து ஏராளமான இசைக்கலைஞர்கள் மற்றும் ரசிகர்கள் இந்த கோயிலுக்கு வருகைபுரிகின்றனர். மேலும், இந்த கோயிலுக்கு அருகிலேயே ஒரு காளி கோயிலும், மற்றும் பிஷான் பைரவ் எனும் சிவன் கோயிலும் முக்கியமான கோயிலாகும். அதோடு, அமர்நாத் குடைவரைக்கோயிலைப் போன்றே இந்த தேவி தலாப் கோயில் அமைந்திருப்பது குறிப்பிடத்தக்கது.
சுற்றுலா தகவல்
தேவி தாலாப் கோயிலுக்கு வருகைதரும் சுற்றுலாப் பயணிகள் வசதிக்காக, ஜலந்தர் நகரத்தில் பயணிகளுக்கு ஏதுவாக எளிய, மற்றும் வசதியுடன் கூடிய பல விடுதிகள் உள்ளது. மேலதிக தகவல்களுக்கு பின்வரும் முகவரியில் தொடர்பு கொள்ளலாம்:.
சான்றாதாரங்கள்
பகுப்பு:ஜலந்தர் மாவட்டம் பகுப்பு:இந்திய பஞ்சாபில் உள்ள இந்துக் கோவில்கள்
ஜோ கிரீன்கால்க்
ஜோ கிரீன்கால்க் Joe Greenhalgh , பிறப்பு: சனவரி 9 1985),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2001 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ஜோ கிரீன்கால்க் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 20, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1985 பிறப்புகள் பகுப்பு:வாழும் நபர்கள்
தேவதூத் பாடிக்கல்
தேவதூத் பாடிக்கல் (Devdutt Padikkal பிறப்பு: 7 சூலை 2000) ஓர் இந்திய முதல் தரத் துடுப்பாட்ட வீரர் ஆவார். இவர் உள்நாட்டு துடுப்பாட்டத்தில் கருநாடக துடுப்பாட்ட அணி மற்றும் ராயல் சேலஞ்சர்ஸ் பெங்களூருக்காக விளையாடுகிறார்.
ஆரம்ப கால வாழ்க்கை
பாடிக்கல் எடப்பல் கேரளாவில் பிறந்தார்,  இவருடைய குடும்பம் 2011 ஆம் ஆண்டில் ஜதராபாத்துக்கும் அங்கிருந்து பெங்களூருக்கும் குடிபெயர்ந்தது. அங்கு கருநாடக துடுப்பாட்ட பயிற்சி நிறுவனத்தில் பயிற்சியைத் தொடங்கினார். 2014 முதல் 16 வயதிற்குட்பட்ட மற்றும் 19 வயதுக்குட்பட்ட பிரிவுகளில் கருநாடக துடுப்பாட்ட அணியில் விளையாடினார்.
உள்நாட்டுத் துடுப்பாட்டம்
28 நவம்பர் 2018 அன்று 2018–19 ரஞ்சி கோப்பையில் கருநாடக அணியில் தனது முதல் தரத் துடுப்பாட்ட போட்டியில் விளையாடினார். 2019 இந்தியன் பிரீமியர் லீக்கிற்கான ஐபிஎல் ஏலத்தில் ராயல் சேலஞ்சர்ஸ் பெங்களூர் இவரை ஏலத்திலில் எடுத்தது அப்போது முதல் அந்த அணிக்காக விளையாடி வருகிறார். ஐபிஎல் வரலாற்றில் தனது முதல் நான்கு போட்டிகளில் மூன்று அரைசதங்களை அடித்த முதல் வீரர் என்ற பெருமையைப் பெற்றார். 2021 இல் ராஜஸ்தான் ராயல் அணிக்கு எதிராக தன் முதல் சதத்தை பெற்றார்
வெளி இணைப்புகள்
பகுப்பு:ராயல் சேலஞ்சர்ஸ் பெங்களூர் அணி வீரர்கள் பகுப்பு:இந்தியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:2000 பிறப்புகள்
எவிங்கைட்டு
எவிங்கைட்டு (Ewingite) என்பது Mg8Ca8(UO2)24(CO3)30O4(OH)12•138H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். செக் குடியரசின் பிளாவ்னோ சுரங்கத்திலுள்ள செக் குடியரசின் அறிவியல் கல்வி கழகத்தில் இடம்பெற்றுள்ள இயற்பியல் நிறுவனத்தைச் சேர்ந்த யாகூப் பிளாசில் இக்கனிமத்தைக் கண்டுபிடித்தார். பூமியில் கட்டமைப்பு ரீதியாக மிகவும் சிக்கலாக அறியப்பட்டுள்ள கனிமம் இதுவென்று நோட்ரே தேம் பல்கலைக்கழகத்தின் டிராவிசு ஓல்டு மற்றும் சகாக்கள் எவிங்கைட்டைக் குறித்து விவரித்தனர். அமெரிக்காவின் சிடான்போர்டு பல்கலைக்கழகத்தைச் சேர்ந்த புவி அறிவியல் பேராசிரியர் உரோத்னெ சி எவிங்கு நினைவாக இக்கனிமத்திற்கு எவிங்கைட்டு என்று பெயரிடப்பட்டது. இக்கனிமம் மிகவும் அரிதானதாகும். ஏனெனில் இதன் pH அளவும் இதை உருவாக்க தேவைப்படும் கூட்டமைவு வரம்பும் மிகக்குறுகியவையாகும். இந்நிபந்தனைகள் பிளாவ்னோ சுரங்கத்தில் மட்டுமே நிகழ்கின்றன. சுரங்கத்தின் ஈரப்பதமான சூழலில் நிகழும் யுரேனியம் ஆக்சிஜனேற்றம் மூலம் எவிங்கைட்டு உருவாகிறது. இராபிட்டைட்டு, சுவார்ட்சைட்டு, அல்பிரக்டுகிரௌபைட்டு போன்ற கனிமங்களின் வேதிப் பண்புகளுடன் எவிங்கைட்டின் பண்புகள் ஒத்துள்ளன. லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் சேகரித்து வைக்கப்பட்டுள்ள கனிமவியல் பொருட்களில் எவிங்கைட்டின் மாதிரி இடம்பெற்றுள்ளது.
தோற்றம்
செக் குடியரசின் மேற்கு பகுதியிலுள்ள பொகிமியாவில் இடம்பெற்றுள்ள கார்லோவி வேரி மண்டலத்தின் பிளாவ்னோ சுரங்கத்தில் எவிங்கைட்டு கிடைக்கிறது.
மேற்கோள்கள்
பகுப்பு:கால்சியம் கனிமங்கள் பகுப்பு:யுரேனியம்(VI) கனிமங்கள் பகுப்பு:கார்பனேட்டு கனிமங்கள் பகுப்பு:யுரேனைல் சேர்மங்கள் பகுப்பு:நாற்கோணவமைப்புக் கனிமங்கள்
இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2014-2015
2014-2015 இந்தியத் துடுப்பாட்ட அணியின் ஆத்திரேலிய சுற்றுப்பயணம் 2014 நவம்பர் 24 முதல் 2015 பெப்ரவரி 1 வரை இடம்பெற்றது. இதன் போது இந்திய அணி ஆத்திரேலிய அணியுடன் இரண்டு முதல்-தரப் பயிற்சி ஆட்டங்களிலும் நான்கு தேர்வுப் போட்டிகளிலும் பங்காற்றியது. முதல் தேர்வுப் போட்டி டிசம்பர் 4 இல் நடத்தத் தீர்மானிக்கப்பட்டிருந்தாலும், பிலிப் இயூசின் திடீர் இறப்பை அடுத்து முதல் தேர்வுப் போட்டி டிசம்பர் 9 இல் நடைபெற்றது. மூன்றாம் தேர்வுப் போட்டி சமநிலையில் முடிந்ததால், இந்திய அணித் தலைவர் மகேந்திரசிங் தோனி தேர்வுப் போட்டிகளில் இருந்து உடனடியாக இளைப்பாறுவதாக அறிவித்தார். சிட்னி நகரில் இடம்பெற்ற 4வது இறுதித் தேர்வுப் போட்டி சமநிலையில் முடிவடைந்ததை அடுத்து, ஆத்திரேலிய அணி 2-0 என்ற கணக்கில் தேர்வுத் தொடரை வென்று போர்டர்-கவாஸ்கர் கிண்ணத்தைப் பெற்றது.
மார்ரீ பள்ளிவாசல்
மார்ரீ பள்ளிவாசல் (Marree Mosque) ஆஸ்திரேலியா நாட்டின் தெற்கு ஆஸ்திரேலியா மாநிலத்தில் ஸ்டூவார்ட் மாவட்டத்தில் மார்ரீ நகரில் உள்ள பள்ளிவாசல் ஆகும். இப்பள்ளிவாசல் கி.பி.1882 இல் கட்டப்பட்டது. . இப்பள்ளிவாசல் ஆஸ்திரேலியா நாட்டின் பழமையான பள்ளிவாசல் ஆகு‌ம்.
இந்தியத் துடுப்பாட்ட அணியின் ஆத்திரேலியச் சுற்றுப்பயணம், 2014-2015
இந்திய அணி கார்ல்ட்டன் மிட் முத்தரப்பு ஒருநாள் போட்டிகளில் 2015 சனவரி 16 முதல் பெப்ரவரி 1 வரை கலந்து கொண்டு ஆத்திரேலிய, இங்கிலாந்து அணிகளுடன் மோதவிருக்கிறது.
தென்னிலை தேவேந்திரலிங்க சுவாமி கோயில்
தென்னிலை தேவேந்திரலிங்க சுவாமி கோயில் தமிழ்நாட்டில் கரூர் மாவட்டம், தென்னிலை என்னும் ஊரில் அமைந்துள்ள சிவன் கோயிலாகும்.
மார்ரீ பள்ளிவாசல்
வரலாறு
இப்பள்ளிவாசல் ஆஸ்திரேலியா நாட்டிற்கு குடியேறிய ஆப்கானியர்களால் கட்டப்பட்டது. இந்த ஆப்கானியர்கள் சுதந்திரத்திற்கு முன்னர் பிரிட்டிஷ் இந்தியாவின் ஆப்கானிஸ்தான்,பாகிஸ்தான் நாட்டிலிருந்து குடியேறிய இசுலாமியர்கள் ஆவர்.இந்த பிராந்தியத்தில் அவர்கள் ஒட்டகம் ஓட்டுநர்களாக பணியாற்றினர். சுமார் 3000 பேர் 1930 இல் பெட்ரோலிய வாகனங்கள் வரும்வரை இவ்வாறான பணிகள் செய்தனர்.
தென்னிலை தேவேந்திரலிங்க சுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மார்ரீ பள்ளிவாசல்
வரலாறு
இப்பள்ளிவாசல் ஒட்டக வளர்ப்பு தொழில் செய்தவரான அப்துல் காதிர் என்பவரால் கட்டப்பட்டது. முல்லா ஆசிம் என்பவர் இப்பள்ளிவாசலில் 20-ஆம் நூற்றாண்டு ஆரம்ப கால இமாம் ஆவார்.
தென்னிலை தேவேந்திரலிங்க சுவாமி கோயில்
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மார்ரீ பள்ளிவாசல்
வரலாறு
2003 இல் இப்பள்ளிவாசல் புதுப்பிக்க பட்டது.
தென்னிலை தேவேந்திரலிங்க சுவாமி கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் கிராம முறைப்படி ஒருகாலப் பூசை நடக்கின்றது.
மார்ரீ பள்ளிவாசல்
மேற்கோள்கள்
பகுப்பு:ஆஸ்திரேலியாவில் உள்ள பள்ளிவாசல்கள்
தென்னிலை தேவேந்திரலிங்க சுவாமி கோயில்
மேற்கோள்கள்
பகுப்பு:கரூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பென்னிக்கல் பலகை கரகம் கோயில்
பென்னிக்கல் பலகை கரகம் கோயில் தமிழ்நாட்டில் கிருஷ்ணகிரி மாவட்டம், பென்னிக்கல் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சொக்கப்பனை கொளுத்துதல்
சொக்கப்பனை கொளுத்துதல் என்பது சிவாலயங்களில் கார்த்திகை தீபத் திருவிழாவின் பொழுது நடைபெறும் நிகழ்வாகும். இந்நிகழ்வு திருமால், முருகன் கோயில்களிலும் நடத்தப்படுகிறது. இந்நிகழ்வு பூச்சிகளைக் கவர்ந்திழுத்து அழிப்பதற்கு உதவியாக இருப்பதாக கூறப்படுகிறது.
பனைமரத்தினை வெட்டிச் சிவாலயத்தின் முன்முற்றத்தில் நட்டு, அதில் சில அடி உயரத்திற்குப் பனையோலைகளைக் கூம்பு போன்று அமைக்கின்றார்கள். இவ்வமைப்பு சொக்கப்பனை என்று அழைக்கப்படுகிறது. கார்த்திகை தீபத்தன்று சிவாலயக் கோபுர உச்சியில் தீபம் ஏற்றி, பஞ்ச மூர்த்திகளுக்கு வழிபாடு நடத்தப்படுகிறது. அதன் பின் பஞ்ச மூர்த்திகளைச் சொக்கப்பனை வைத்திருக்கும் இடத்திற்கு எடுத்து வருகிறார்கள். பின்னர் பஞ்ச மூர்த்திகளுக்குத் தீபாராதனை காட்டப்பெற்று, அந்தத் தீபச்சுடரால் சொக்கப்பனையைக் கொளுத்துகின்றார்கள்.
எரிகின்ற சொக்கப்பனை அக்கினி மய லிங்கமாகப் பக்தர்களால் வணங்கப்படுகிறது.
வெளி இணைப்புகள்
பகுப்பு:சைவ சமய விழாக்கள்
1954 ஆசிய விளையாட்டுப் போட்டிகள்
இரண்டாவது ஆசிய விளையாட்டுப் போட்டிகள்,  (II Asian Games)' மே 1 1954 முதல்  மே 9  1954  வரை  பிலிப்பைன்ஸ்  மணிலாவில்  நடைபெற்றது. இதில் 19 ஆசிய நாடுகளைச் சேர்ந்த 970 வீரர்கள் பங்கேற்றனர். இரண்டாவது ஆசிய விளையாட்டுப் போட்டிகளில் 8 விளையாட்டுகள் இடம்பெற்றன.
விளையாட்டுக்கள்
அதிகாரபூர்வமாக 8 விளையாட்டுக்கள் இடம்பெற்றன. அவை:
== நாடுகள் பெற்ற பதக்கங்கள் ==
மேற்கோள்கள்
பகுப்பு:ஆசிய விளையாட்டுப் போட்டிகள் பகுப்பு:பிலிப்பீன்சில் விளையாட்டு பகுப்பு:1954 இல் விளையாட்டுகள்
கேங்க்ஸ்டர் ஸ்குவாட்
கேங்க்ஸ்டர் ஸ்குவாட் (Gangster Squad) இது 2013ஆம் ஆண்டு வெளியான ஐக்கிய அமெரிக்க அதிரடித் திரைப்படம். இந்தத் திரைப்படத்தை ரூபன் பிளைஷர் இயக்கினார். ஜோஷ் புரோலின், ரியான் கோஸ்லிங், நிக் நோல்டே, எம்மா ஸ்டோன். சான் பென், மைக்கேல் பெனா உள்ளிட்ட பலர் நடித்துள்ளார்கள்.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:ஆங்கிலத் திரைப்படங்கள்
வீரளூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பத்திரகிரியார்
thumb|240 px|right|பத்திரகிரியார் அரசனாக இருந்து பட்டினத்தாரின் சித்தருமை தெரிந்த கணமே அவருடைய சீடராகி தன் சகல செல்வ போகங்களையும் துறந்து துறவியானவர் பத்திரகிரியார். பதினெண்சித்தர்களில் ஒருவராகப் போற்றப்படுகிறார். இவருடைய பாடல்கள் (‘மெய்ஞானப் புலம்பல்’) மிகவும் புகழ் பெற்றவை. இவரைப் பற்றிய வரலாறாக வழங்கி வரும் கதை கீழ்க்கண்டவாறு:
உஜ்ஜைனி அரசர்
பட்டினத்தார் தலயாத்திரை செய்து கொண்டிருந்த காலத்தில் உஜ்ஜைனி மாகாளபுரத்திற்குச் சென்று மாகாளேசுவரரை வணங்கி விட்டு ஊருக்கு வெளியே காட்டுப் பிள்ளையார் கோவில் ஒன்றில் நிஷ்டையில் அமர்ந்திருந்தார்.
உஜ்ஜைனி அரண்மனையில் கொள்ளையிட்டு வந்த கள்வர்கள் ஒரு முத்துமாலையை அந்தக் காட்டுப் பிள்ளையாருக்குக் காணிக்கையாகத் தூக்கி எறிய அது நிஷ்டையில் இருந்த பட்டினத்தாரின் கழுத்தில் விழுந்தது. கள்வர்களை விரட்டிக் கொண்டு வந்த வீரர்கள் முத்து மாலையுடன் இருந்த பட்டினத்தாரை, அரசன் பத்திரகிரியின் முன் சென்று நிறுத்த அவன் தீர விசாரிக்காமல் அவரைக் கழுவிலேற்ற ஆணையிட்டான்.
பட்டினத்தார் ஒருபாடல் பாட அந்தக் கழுமரம் தீப்பற்றி எரிந்தது. அந்தக் கணமே ஞானம் பெற்றான் மன்னன் பத்திரகிரி. தன் அரச போகங்களைத் துறந்து பட்டினத்தாரின் சீடனாக அவருடனேயே கிளம்பி விட்டான்.
திருவிடைமருதூர் துறவி
பட்டினத்தாரும் பத்திரகிரியாரும் திருவிடை மருதூரை அடைந்து அங்கே கோவில் வாசலில் துறவிகளாக அமர்ந்திருக்கத் தொடங்கினர். பத்திரகிரியார் ஊருக்குள் சென்று பிச்சை பெற்று வந்து குருவுக்குத் தந்து அதில் மிஞ்சியதைத் தானும் உண்டு வாழ்ந்து வந்தார். ஒருநாள் பத்திரகிரியார் சாப்பிட்டுக் கொண்டிருந்த போது ஒரு பெட்டைநாய் அருகே வந்து நிற்க அதற்குச் சிறிது உணவளித்தார். அன்று முதல் அது அவருடனேயே இருக்க ஆரம்பித்தது.
துறவியா குடும்பஸ்தனா
திருவிடை மருதூர் கோவிலின் கிழக்கு கோபுரவாசலில் பட்டினத்தாரும் மேற்குக் கோபுர வாசலில் பத்திரகிரியாரும் அமர்ந்திருப்பது வழக்கம். ஒருமுறை ஒரு பிச்சைக்காரன் பட்டினத்தாரிடம் பிச்சை கேட்க, அதற்கு அவர் “நான் சகலமும் துறந்த துறவி; மேற்குக் கோபுர வாசலில் ஒரு குடும்பஸ்தன் இருக்கிறான்; அவனிடம் போய்க் கேளுங்கள்” என்று சொல்லி அனுப்பினார். அந்த வார்த்தைகளைக் கேள்வியுற்ற பத்திரகிரியார் அதிர்ச்சி அடைந்தார். தன்னுடைய திருவோடும், உடன் இருக்கும் நாயும் தன்னைக் குடும்பி ஆக்கி விட்டனவே என்கிற அயர்வில் திருவோட்டினைத் தூக்கி எறிய அது உடைந்ததோடு அது நாயின் மீது பட்டு அதுவும் இறந்து போனது.
அந்த நாய் காசிராஜனின் மகளாகப் பிறந்தது. அவள் வளர்ந்த பின் முற்பிறவி ஞாபகம் கொண்டு திருவிடைமருதூருக்கு வந்து பத்திரகிரியாரிடம், “துறவியாகிய தங்கள் எச்சில் சோறு உண்டு வளர்ந்த நாய் தான். நான்; எனக்கு முக்தி கிடைத்திருக்க வேண்டுமே; பிறவி எப்படி வாய்க்கலாம்?” என்று முறையிட்டாள். அவர் மருதூர் இறைவனிடம் முறையிட அங்கே கிளம்பிய ஜோதியில் இருவரும் முக்தி பெற்றனர்.
மெய்ஞானப் புலம்பல்
துறவியாக பத்திரகிரியார் பாடிய பாடல்கள் “மெய்ஞானப் புலம்பல்” என்று அழைக்கப்படுகின்றன. மிக எளிய வார்த்தைகளையும் ஆழமான அர்த்தங்களையும் கொண்டிருக்கும் பாடல்கள் அவை.
வடஇந்தியக் கதை
பத்திரகிரியாரின் மற்றுமோர் கதை வடஇந்தியாவின் பலபகுதிகளில் பிரபலமாக உள்ளது. அந்த கதையில் ராஜாவின் ராணி பிங்கலை மறைந்த தருணத்தில், குரு கோரக்கநாதர் , ராணியை உயிர்மீட்டுத்தந்து , இவ்வுலகின் மாயையை ராஜாவிற்கு உணர்த்துகிறார்
இதையடுத்து ராஜா பத்திரகிரி, குரு கோரக்கநாதரின் சரண்புகுந்து துறவறம் மேற்கொள்கிறார்
குறிப்புதவி
பகுப்பு:தமிழ்ப் புலவர்கள் பகுப்பு:இந்து சமயப் பெரியார்கள் பகுப்பு:சித்தர்கள் பகுப்பு:தமிழ் மெய்யியலாளர்கள்
ஏகே-203
மேற்கோள்கள்
பகுப்பு:தாக்குதல் மரைகுழல் துப்பாக்கிகள்
ஜேன் ஆடம்ஸ்
ஜேன் ஆடம்சு (Jane Addams, செப்டம்பர் 6, 1860 – மே 21, 1935) அமெரிக்க முன்னோடி குடியிருப்பு சமூகப் பணியாளரும் பொது மெய்யியலாளரும் சமூகவியலாளரும் எழுத்தாளரும் ஆவார். இவர் பெண்கள் வாக்குரிமைக்காகவும் உலக அமைதிக்காகவும் போராடிய தலைவர். 1880களில் புகழ்பெற்றிருந்த குடியிருப்பு இயக்கத்தில் மிகுந்த ஆர்வம் கொண்டிருந்த ஜேன் எல்லன் கேட்சு இசுடாருடன் இணைந்து ஹல் மாளிகை என்ற குடியிருப்பைத் தோற்றுவித்தார். ஏழைகளின் குடியிருப்பில் நடுத்தர மக்கள் குடியேறி இவர்களுடன் அறிவையும் பண்பாட்டையும் பகிரும் இயக்கமே குடியிருப்பு இயக்கமாகும். சிகாகோவின் ஏழை மக்கள் மற்றும் வந்தேறிகள் எதிர்கொண்ட பிரச்சினைகளைத் தீர்க்க பெருமுயற்சி மேற்கொண்டார். வந்தேறிகளுக்கும் பெண்களுக்கும் அமைதியும் கூடுதல் உரிமைகளும் பெற்றுத் தர பாடுபட்டார். 1931ஆம் ஆண்டு அமைதிக்கான நோபல் பரிசு இவருக்கு வழங்கப்பட்டது. இந்தப் பரிசை வென்ற முதல் அமெரிக்கப் பெண்மணி இவரேயாவார். இவர் பெண் விழைவோராக இருந்தார். 1935ஆம் ஆண்டு சிகாகோவில் காலமானார்.
ஆரம்பகால வாழ்க்கை
இவர் இல்லினாய்ஸின் சிடார்வில்லில், செப்டம்பர் 6, 1860 இல் பிறந்தார், ஆங்கில-அமெரிக்க வம்சாவளியைச் சேர்ந்த செல்வந்த குடும்பத்தில் இவர் பிறந்தார். இவரது பெற்றோருக்கு பிறந்த எட்டு குழந்தைகளில் இவர் இளையவர் ஆவார். இவரின் எட்டு வயதிற்குள், இவளுடைய நான்கு உடன்பிறப்புகள் இறந்துவிட்டார்கள். இவரின் குழந்தை பருவத்தில் மூன்று சகோதரிகளும் மற்றும் இவரது  16 ஆம் வயதில் வயதில் ஒருவரும் இறந்து விட்டனர். 1863 ஆம் ஆண்டில், ஆடம்ஸுக்கு இரண்டு வயதாக இருந்தபோது, இவரது தாயார் சாரா ஆடம்ஸ் ( நீ வெபர்) இறந்தார். ஆப்போது அவர் ஒன்பதாவது குழந்தையினைப் பெற்றெடுப்பதற்காக கர்ப்பமாக இருந்தார். அதன்பிறகு ஆடம்ஸை பெரும்பாலும் இவரது மூத்த சகோதரிகள் கவனித்து வந்தனர்.
ஆடம்ஸ் தனது குழந்தைப் பருவத்தை வெளியில் விளையாடுவதற்கும், வீட்டில் நூல்கள் வாசிப்பது மற்றும் ஞாயிற்றுக்கிழமை பள்ளிக்குச் செல்வது போன்றவற்றின் மூலம் நாட்களை செலவழித்தார். இவளுக்கு நான்கு வயதாக இருந்தபோது, பாட்ஸ் நோய் என அழைக்கப்படும் முதுகெலும்பின் காசநோயால் பாதிக்கப்பட்டார். இது இவரது வாழ்நாள் முழுவதும் அவரின் உடல்நலனில் பிரச்சினைகளை ஏற்படுத்தியது.இந்த நோய் இவரால் மற்ற குழந்தைகளுடன் இயல்பாக பழக இயலாமல் செய்தது.குழந்தையாக இருந்தபோது தான் அசிங்கமாக இருப்பதாக உணர்ந்தார். ஞாயிற்றுக் கிழமைகளில் தான் நல்ல உடை அணிந்து தனது தந்தையுடன் நடந்து செல்லும் போது தனது தந்தைக்கு அது சங்கடத்தை ஏற்படுத்துவது போன்று உணர்வை ஏற்படுத்துவதாக இவர் கருதினார்.
இவரின் தந்தை இல்லினாய்ஸ் குடியரசுக் கட்சியின் ஸ்தாபக உறுப்பினராக இருந்தார். இல்லினாய்ஸ் மாநில செனட்டராக (1855-70) பணியாற்றினார். பின்னர் செனட்டர் (1854) மற்றும் குடியரசுத் தலைவர் பதவிக்கு (1860) இவரது இவரது நண்பர் ஆபிரகாம் லிங்கனை ஆதரித்தார். இவர் லிங்கனிடமிருந்து ஒரு கடிதத்தை பெற்று தனது மேசையில் வைத்திருந்தார். ஆடம்ஸ் குழந்தையாக இருந்த போது அதைப் படித்துப் பார்க்க விரும்பினார். இவரது தந்தை கால்நடைகள், மாவு மற்றும் மர ஆலைகள்,கம்பளி தொழிற்சாலை மற்றும்  விவசாய நிலங்களை வைத்திருந்த தொழிலதிபர் ஆவார். இவர் இரண்டாவது தேசிய வங்கி ஃப்ரீபோர்ட்டின் தலைவராக இருந்தார். ஆடம்ஸுக்கு எட்டு வயதாக இருந்தபோது, 1868 இல் இவர் மறுமணம் செய்து கொண்டார். இவர் அன்னா ஹோஸ்டலர் ஹால்டேமன் என்ம் விதவையினை இரண்டாவதாக மறுமணம் செய்தார்.
ஆடம்ஸின் தந்தை இவரை, உயர்கல்வியைத் தொடர ஊக்குவித்தார், ஆனால் வீட்டிற்கு அருகில் இருந்த,பெண்களுக்கான ஸ்மித் கல்லூரியில் சேர இவர் ஆர்வமாக இருந்தார். ஆனால் அவரது தந்தை இல்லினாய்ஸின் ராக்ஃபோர்டில் உள்ள ராக்ஃபோர்ட் பலகலைக் கழகத்தில் சேர்ர்க விரும்பினார்.
முதலுறு வேக ஈனுலை
முதலுறு வேக ஈனுலை  (Prototype Fast Breeder Reactor, PFBR) இந்தியாவில் சென்னையிலிருந்து 60 கிமீ தொலைவில் உள்ள கல்பாக்கத்தில் கட்டமைக்கப்படும் 500மெகாவாட் திறன் கொண்ட  வேக ஈனுலை அணுமின் நிலையமாகும். இதன் வடிவமைப்பிற்கு இந்திரா காந்தி அணு ஆராய்ச்சி மையம் (IGCAR) பொறுப்பேற்றுள்ளது. இது 2013ஆம் ஆண்டில் பயன்பாட்டிற்கு வரும் என எதிர்பார்க்கப்படுகிறது. 3500 கோடி (35 பில்லியன்) ரூபாய்களாக மதிப்பிடப்பட்ட மொத்த செலவீனம் தற்போது  5,677 கோடியாக (56 பில்லியன்) மதிப்பிடப்பட்டுள்ளது. இந்த வகை அணு உலைகளில் தோரியம் எரிபொருட் சுழற்சி பயன்படுத்தப்படுவதால் இந்தியா இந்த ஈனுலையில் மிகுந்த ஆர்வம் காட்டி வருகிறது; உலகில் உள்ள உறுதிப்பட்ட தோரியம் இருப்புகளில் இரண்டாமிடத்தை இந்தியா வகிக்கிறது. இருப்பினும் கல்பாக்கத்தில் உள்ள முதலுறு வேக ஈனுலை தோரியம் அல்லாது யுரேனியம்-238ஐப் பயன்படுத்துகிறது. நீர்ம நிலையில் உள்ள சோடியத்தை குளிர்வியாகப் பயன்படுத்துகிறது.
இந்த அணு உலையின் வடிவமைப்பு 1980களில் துவங்கியது.
சான்றுகோள்கள்
பகுப்பு:அணு உலைகள்
தொகுப்பியக்க உயிரியல்
தொகுப்பியக்க உயிரியல் (Systems biology) இந்நூற்றாண்டின் தொடக்கம் முதல் வேகமாக வளர்ந்து வரும் மருத்துவ மற்றும் உயிரியல் ஆய்வுத்துறையாகும். தொகுப்பியக்க உயிரியல் என்பது உயிரியலை அடிப்படையாகக் கொண்டது எனினும் பல்துறை அறிவு மற்றும் முழுமை நோக்கு மூலம் உயிரியக்கத்தின் சிக்கலான கூறுகளை அறிய முயலும் உயிரிமருத்துவ ஆராய்ச்சித் துறையாகும். குறிப்பாக 2000 முதலே இந்த கருத்து உயிரியலின் பல துறைகளிலும் பரவலாக பயன்படுத்தப்பட்டு வருகிறது. இத்துறையில் உயிரிய அமைப்புகளின் பல்வேறு கூறுகளுக்கிடையே உள்ள ஊடாடல்களையும், இத்தகு ஊடாடல்கள் உயிரிய அமைப்புகளுக்கு எவ்விதம் செயற்பாடுகளையும், தன்மையையும் அளிக்கிறது என்பதைக் குறித்து ஆய்வுகள் செய்யப்படுகிறது (உதாரணமாக நொதியங்களும், வளர்சிதைமாற்றத்தில் உருவான பொருட்களும் ஒரு வளர்சிதைமாற்றத் தடவழியில் எவ்விதம் ஊடாடுகின்றன என்பதைக் குறித்த ஆய்வுகள்).
சேலம் வடக்கு (சட்டமன்றத் தொகுதி)
சேலம்-வடக்கு சேலம் மாவட்டத்தில் அமைந்துள்ள ஒரு சட்டமன்றத் தொகுதியாகும். இந்த சட்டமன்றத் தொகுதியானது சேலம் மக்களவைத் தொகுதியில் அடங்குகிறது. 2021-இல் இத்தொகுதியின் மொத்த வாக்காளர்கள் 2.75 இலட்சம் ஆகும். சேலம் மாநகராட்சியின் வார்டு எண் 6 முதல் 16 வரை மற்றும் வார்டு எண் 26 முதல் 36 வரை. (மொத்தம் 22 வார்டுகள்) மற்றும் கன்னங்குறிச்சி பேரூராட்சியும் இத்தொகுதியில் உள்ளது. இத்தொகுதியில் வன்னியர், தேவாங்க செட்டியார், செங்குந்த முதலியார், நாடார் மற்றும் ஆதி திராவிடர்களும், செவ்வாய்ப்பேட்டைப் பகுதியில் சௌராட்டிரர், இசுலாமியர் மற்றும் கிறித்துவர்களும் உள்ளனர்.
இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
2011 தமிழ்நாடு சட்டமன்றத் தேர்தல்
2011ஆம் ஆண்டு நடந்த இத்தொகுதியின் முதல் தேர்தலில் 16 பேர் போட்டியிட்டனர்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:சேலம் மாவட்டம் பகுப்பு:தமிழ்நாடு சட்டமன்றத் தொகுதிகள்
பார்வதி தேவி (அரசியல்வாதி)
ராணி பார்வதி தேவி தேசுகிட் வாங்மோ (Rani Parvati Devi Deskit Wangmo) இந்தியாவின் சம்மு காசுமீர் மாநிலத்தைச் சேர்ந்த லடாக் நகர மக்களைவையின் முன்னாள் (1977-1980) உறுப்பினராவார். .
ஆரம்ப கால வாழ்க்கை
1934 ஆம் ஆண்டு மே மாதம் முதல் தேதியன்று காங்சார்  அரண்மனையில் காங்சார் அரச குடும்பத்தில் பார்வதி பிறந்தார். லாகவுல் மாவட்டத்தின் பெரிய அரச வீடாக இவ்வரச குடும்பம் கருதப்படுகிறது. தற்போது இமாச்சலப் பிரதேசத்தின் லாகவுல் மற்றும் சுபிதி மாவட்டத்தின் ஒரு பகுதியான நைமா வாங்கியலில் இவர் பிறந்தார். பார்வதி தேவி ஐந்தாம் வகுப்பு வரை கல்வி கற்றார்.
தொழில்
பார்வதி தேவி லடாக்கில் தான் ஈடுபடும் சமூகப் பணிகளுக்காக நன்கு அறியப்படுகிறார். 1958 ஆம் ஆண்டு லேவின் செயல்பாட்டுக் குழுவான நல விரிவாக்கத் திட்டத்தின் ஒருங்கிணைப்பாளராகத் தேர்ந்தெடுக்கப்பட்டார்.
1977 இந்திய பொதுத் தேர்தலுக்கு, இந்திய தேசிய காங்கிரசு கட்சி  லடாக் தொகுதியில் பார்வதி தேவியைத் தனது வேட்பாளராக்கியது. காங்கிரசின் உள்ளூர் கூட்டணிக் கட்சியான   சம்மு & காசுமீர் தேசிய மாநாட்டுக் கட்சி  இவரை ஆதரித்தது. ஒரு சுயேட்சை வேட்பாளர் மட்டுமே பார்வதி தேவியை எதிர்த்து நின்றார். பார்வதி அவரை 2,877 வாக்குகள் வித்தியாசத்தில் தோற்கடித்தார் (அவரது 20,253 க்கு எதிராக 23,130 வாக்குகள்) லடாக்கிலிருந்து தேர்ந்தெடுக்கப்பட்ட முதல் பெண் நாடாளுமன்ற உறுப்பினர் என்ற சிறப்பு பார்வதிக்கு கிடைத்தது. பார்வதி தேவியும் பேகம் அக்பர் யெகான் அப்துல்லாவும் மட்டுமே 1977 ஆம் ஆண்டுத் தேர்தலில் வெற்றி பெற்ற சம்மு & காசுமீர் பெண்கள் ஆவர். ஐந்து வருட காலத்தை முடிக்க முடியாமல் ஆட்சி முடிவுக்கு வந்ததால் 1980 ஆம் ஆண்டில் மற்றொரு தேர்தல் நடைபெற்றது. இந்த முறை தேசிய மாநாட்டுக் கட்சி லடாக்கில் தனது வேட்பாளரை நிறுத்தியது.
லடாக்கிய கலை மற்றும் பண்பாடு மீதான நம்கியல் ஆராய்ச்சி நிறுவனத்தை நிறுவி பார்வதி தேவி   ஒரு நிறுவனர் மற்றும் தலைவர் ஆனார்.
தனிப்பட்ட வாழ்க்கை
லடாக்கின் அரச பரம்பரையைச் சேர்ந்த குஞ்சாங் நாம்கியாலை பார்வதி தேவி 1950 ஆம் ஆண்டு சூலை மாதம் 10 ஆம் தேதியன்று  மணந்து கொண்டார். பார்வதியின் கணவர் குடிப்பழக்கத்திற்கு அடிமையாகி 48 வயதில் இறந்தார். அப்போது இரண்டு மகன்கள் மற்றும் இரண்டு மகள்கள் உட்பட தேவிக்கு நான்கு குழந்தைகள் இருந்தனர். அதற்கு பதிலாக பார்வதி தன் மைத்துனரை குடும்பத்திலிருந்து விலக்கி, அவருக்காக மாதாந்திர உதவித்தொகையை ஏற்பாடு செய்தார். அவர் இந்த செயலை நீதிமன்றத்திற்கு எடுத்துச் சென்றார். இறுதியில், நீதிமன்றத்திற்கு வெளியே ஓர் உடன்படிக்கை ஏற்பட்டு குடும்பச் சொத்தின் ஒரு பகுதியை உடைமையாக அவர் பெற்றார்.
பார்வதி தேவி லடாக்கு நகரிலுள்ள சுடோக் அரண்மனையில் வசித்தார். இது ஓர் அருங்காட்சியகமாகவும் செயல்படுகிறது. குளிர்காலத்தில் பார்வதி தேவி மணாலியில் வசிக்கிறார்.
மேற்கோள்கள்
பகுப்பு:6வது மக்களவை உறுப்பினர்கள் பகுப்பு:வாழும் நபர்கள் பகுப்பு:1934 பிறப்புகள் பகுப்பு:ஜம்மு காஷ்மீர்
ஆடி வெள்ளி
ஆடி வெள்ளி 1990ல் வெளிவந்த தமிழ்த் திரைப்படமாகும். இதனை ராம நாராயணன் இயக்கியிருந்தார். இத்திரைப்படத்தில் சீதா, நிழல்கள் ரவி ஆகியோர் முக்கியக் கதாப்பாத்திரங்களில் நடித்திருந்தனர்.
ஆடி வெள்ளி திரைப்படத்தில் யானையொன்றும், பாம்பொன்றும் நடித்துள்ளது. இத்திரைப்படத்தில் யானைக்கு வெள்ளிக்கிழமை ராமசாமி என்று பெயரிட்டிருந்தார்கள்.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1990 தமிழ்த் திரைப்படங்கள் பகுப்பு:இந்து தொன்மவியல் திரைப்படங்கள் பகுப்பு:ராம நாராயணன் இயக்கியுள்ள திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
திருப்பயத்தங்குடி திருப்பயற்றுநாதர் கோயில்
திருப்பயத்தங்குடி திருப்பயற்றுநாதர் கோயில் (திருப்பயற்றூர்) தேவாரப் பாடல் பெற்ற தலங்களில் காவிரி தென்கரைத் தலங்களில் 78ஆவது சிவத்தலமாகும்.
அமைவிடம்
அப்பர் பாடல் பெற்ற இத்தலம் திருவாரூர் மாவட்டத்தில் நன்னிலம் வட்டத்தில் அமைந்துள்ளது. இத்தலத்தில் வணிகனின் சுங்கமில்லாத மிளகு மூட்டைகள் பயறு மூட்டைகளாக மாற்றப்பட்டன என்பது தொன்நம்பிக்கை.
இறைவன், இறைவி
இக்கோயிலில் உள்ள இறைவன் திருப்பயற்றுநாதர்,இறைவி காவியங்கண்ணி.
வழிபட்டோர்
பைரவ மகரிஷி வழிபட்ட திருத்தலம்
இவற்றையும் பார்க்க
பகுப்பு:தேவாரம் பாடல் பெற்ற சிவன் கோயில்கள் பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
மின்வெளி நன்னெறி
மின்வெளி நன்னெறி (Cyberethics) என்பது கணினிகள் தொடர்பான நெறிமுறைகளின் தத்துவ ஆய்வாகும். இணையத்தில் பயனாளர்களின் நடத்தை மற்றும் கணினிகள் என்ன செய்ய வேண்டுமெனத் திட்டமிடப்பட்டுள்ளன, இது தனிநபர்களையும் சமூகத்தையும் எவ்வாறு பாதிக்கிறது என்பதுகுறித்த நெறிமுறைகள் ஆகும். பல ஆண்டுகளாக, பல்வேறு அரசாங்கங்கள் இதற்கான விதிமுறைகளை இயற்றியுள்ளன. அதே நேரத்தில் நிறுவனங்கள் மின்வெளி நன்னெறி பற்றிய கொள்கைகளை வரையறுத்துள்ளன.
தனியுரிமை வரலாறு
"தனியுரிமை என்பது கண்ணியம், தனித்துவம், ஆளுமை ஆகியவற்றை மையமாகக் கொண்டது. சுயாட்சி உணர்வுக்கு தனியுரிமை இன்றியமையாதது; - 'ஒரு நபரின் வாழ்க்கையின் ஒரு பகுதி முற்றிலும் அவரது கட்டுப்பாட்டில் உள்ளது என்ற உணர்வுக்கும், வெளியில் இருந்து வரும் ஊடுருவலிலிருந்து விடுபட்ட ஒரு பகுதி.' தனியுரிமையை இழப்பது ஒரு நபரின் ஆரோக்கியத்திற்கு ஆபத்தை விளைவிக்கும். "
100 ஆண்டுகளுக்குப் பிறகு, அரசாங்கங்கள் மூலம் பெறப்படும் தனியார் தரவுகளின் பெருக்கமும், இணையவழி வணிகமும் ஒரு நபரின் தனியுரிமை சம்பந்தப்பட்ட புதிய சுற்று நெறிமுறைக்கான விவாதம் தேவைப்படும் ஒரு பகுதியாக மாறலாம்.
"இரகசியம், தெரியாத ஒரு நபர் மற்றும் தனிமை ஆகிய மூன்று கூறுகள்" கொண்ட ஒரு நபருக்கான மற்றவர்களின் அணுகலைக் கட்டுப்படுத்துவதற்கு தனியுரிமை சிதைக்கப்படலாம். தெரியாத ஒரு நபர் என்பது ஒருவரை விரும்பத்தகாத பிறரின் கவனத்திலிருந்து பாதுகாப்பதற்கான தனிநபரின் உரிமையைக் குறிக்கிறது. தனிமை என்பது ஒரு நபரின் உடல் அருகாமையில் இல்லாததைக் குறிக்கிறது. ரகசியம் என்பது தனிப்பயனாக்கப்பட்ட தகவல்களை இலவசமாக விநியோகிக்காமல் பாதுகாப்பதைக் குறிக்கிறது.
தனியுரிமையின் தேவை
பரிவர்த்தனைகளை நடத்தும்போதும் மற்றும் சேவைகளுக்கு பதிவு செய்யும் போதும் தனிநபர்கள் தனிப்பட்ட தகவல்களை ஒப்படைக்கிறார்கள். இரகசியம், பெயர் தெரியாத நபர் மற்றும் தனிமை இழப்புக்கு பங்களிக்கும் தகவல்களைப் பாதுகாப்பதன் மூலம் வணிக நடைமுறை நெறிமுறை அவர்களின் வாடிக்கையாளர்களின் தனியுரிமையைப் பாதுகாக்கிறது. கடன் அட்டை தகவல்கள், சமூக பாதுகாப்பு எண்கள், தொலைபேசி எண்கள், தாய்மார்களின் இயற்பெயர்கள், முகவரிகள் மற்றும் தொலைபேசி எண்கள் இலவசமாக இணையத்தில் சேகரிக்கப்பட்டு பகிரப்படுவது தனியுரிமை இழப்புக்கு வழிவகுக்கும்.
மோசடி மற்றும் ஆள்மாறாட்டம் ஆகியவை தனிப்பட்ட தகவல்களை நேரடியாகவோ அல்லது மறைமுகமாகவோ பெற்று அவருக்குத் தீங்கிழைக்கும் செயல்களாகும். இணையத்தில் தனியார் தகவல்கள் கிடைப்பதால் அடையாள திருட்டு வேகமாக அதிகரித்து வருகிறது. உதாரணமாக, 2002 ஆம் ஆண்டில் ஏழு மில்லியன் அமெரிக்கர்கள் அடையாள திருட்டுக்கு பலியானார்கள். சுமார் 12 மில்லியன் அமெரிக்கர்கள் 2011 இல் அடையாள திருட்டுக்கு பலியாகினர். இது அமெரிக்காவில் வேகமாக வளர்ந்து வரும் குற்றமாகும். இணையத் தேடுபொறிகள் மற்றும் தரவுத்தளங்கள் ஆகியவை கணினி குற்றங்கள் அதிகரிக்க முக்கிய காரணிகள் ஆகும் எனப் பொதுப் பதிவுகள் கூறுகின்றன. முக்கியம் வாய்ந்த நபர்களின் தகவல்களை பெருக்கவிடாமல் இணைய தள தரவுத்தளங்களை கட்டுப்படுத்த சில பரிந்துரைகள் கீழே பட்டியலிடப்பட்டுள்ளன.
சமூக பாதுகாப்பு எண்கள், பிறந்த தேதிகள், சொந்த ஊர் மற்றும் தாய்மார்களின் இயற்பெயர்கள் போன்ற முக்கியமான தனித்துவமான அடையாளங்காட்டிகளை தரவுத்தள பதிவுகளிலிருந்து விலக்கவும். பொதுவாகத் தொலைபேசி எண்களை தரவாகத் தருவதை விலக்கவும். ஒரு தரவுத்தளத்திலுள்ள தரவுகளிலிருந்து மக்கள் தங்கள் பெயர்களை எளிதாக அகற்ற அனுமதிக்கும் ஒரு முறை இருப்பதை தெளிவுபடுத்திக்கொள்ள வேண்டும் மாற்று சமூக பாதுகாப்பு எண் குறித்த தேடல் சேவைகளை தடை செய்தல் வேண்டும்.
2011 தமிழ்நாடு சட்டமன்றத் தேர்தல் முடிவுகள் (கோயம்புத்தூர் மாவட்டம்)
கோயம்புத்தூர் மாவட்டத்தில் மேட்டுப்பாளையம், சூலூர், கவுண்டம்பாளையம், கோயம்புத்தூர் வடக்கு, தொண்டாமுத்தூர், கோயம்புத்தூர் தெற்கு, சிங்காநல்லூர், கிணத்துக்கடவு, பொள்ளாச்சி, வால்பாறை (தனி) எனும் பத்து சட்டமன்றத் தொகுதிகள் இடம் பெற்றுள்ளன. இந்த சட்டமன்றத் தொகுதிகளுக்கு 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தல் முடிவுகள் இங்கு தரப்பட்டுள்ளன.
லூயிஸ் கிரகோரி
லூயிஸ் கிரகோரி|thumb|right லூயிஸ் கிரகோரி  ( Lewis Gregory , பிறப்பு: மே 24, 1992),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும், 15 இருபதுக்கு -20 போட்டிகளிலும் கலந்து கொண்டுள்ளார். 2011 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
லூயிஸ் கிரகோரி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 20, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1992 பிறப்புகள் பகுப்பு:வாழும் நபர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:டெவான் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
இங்கிலீசுக்காரன் (திரைப்படம்)
இங்கிலீஷ்காரன் என்பது 2005ஆவது ஆண்டில் சக்தி சிதம்பரத்தின் இயக்கத்தில் வெளியான ஒரு இந்தியத் தமிழ்த் திரைப்படமாகும். சத்யராஜ், வடிவேலு, நமிதா, மதுமிதா ஆகியோர் முக்கிய கதாபாத்திரங்களில் நடித்த இத்திரைப்படத்தை அமுதா துரைராஜ் தயாரித்திருந்தார். இப்படத்தின் இயக்குநர் சக்தி சிதம்பரமும், சத்யராஜும் ஏற்கனவே இணைந்த மகா நடிகன், என்னம்மா கண்ணு திரைப்படங்கள் வெற்றித் திரைப்படங்களாக அமைந்ததால் இவர்கள் இருவரும் மீண்டும் இப்படத்தில் இணைந்தனர். இந்த திரைப்படமும் வெற்றித் திரைப்படமாக அமைந்தது. இத்திரைப்படத்திற்கு தேவா இசையமைத்திருந்தார்.
மேற்கோள்கள்
பகுப்பு:2005 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:நமிதா நடித்த திரைப்படங்கள் பகுப்பு:சந்தானம் நடித்த திரைப்படங்கள்
சஞ்சீவையா பூங்கா
சஞ்சீவையா பூங்கா (Sanjeevaiah Park) இந்தியாவின் ஐதராபாத்தின் மையத்தில் உள்ள ஒரு பொது திறந்தவெளிப் பூங்காவாகும். உசேன் சாகர் ஏரியின் கரையோரத்தில் 97 ஏக்கரில் கட்டப்பட்ட இந்த பூங்காவிற்கு ஆந்திராவின் முன்னாள் முதல்வரான தாமோதரம் சஞ்சீவய்யா பெயரிடப்பட்டது. இந்த பூங்காவை ஐதராபாத்து பெருநகர மேம்பாட்டு ஆணையம் நிர்வகிக்கிறது. கலை மற்றும் கலாச்சார பாரம்பரிய விருதுகளுக்கான 2010 தேசிய அறக்கட்டளை விருது வழங்கும் நிகழ்ச்சியில் இந்தப் பூங்கா சிறந்த திறந்தவெளி இயற்கைப் பூங்கா விருதை வென்றது. இந்தப் பூங்காவில் இரண்டாவது மிக உயரமான இந்தியாவின் தேசியக் கொடியும் உள்ளது.
வளர்ச்சி
ஐதராபாத்து நகர்ப்புற மேம்பாட்டு ஆணையத்தின் கீழ் உசேன் சாகர் ஏரியைச் சுற்றியுள்ள பகுதிகளை அழகுபடுத்துவதற்கும் பராமரிப்பதற்கும் பொறுப்பான புத்த பூர்ணிமா திட்ட ஆணையம் (பிபிபிஏ) 2004ஆம் ஆண்டில் பொதுமக்கள் அணுகலுக்காக பல புதிய பொழுதுபோக்கு வசதிகளுக்குத் திட்டமிட்டது. ஒரு 2.4 கிலோமீட்டர் (1.2 ,மைல்) இந்த பூங்காவை உசேன் சாகர் ஏரியின் மறுபுறத்தில் அமைந்துள்ள லும்பினி பூங்காவுடன் இணைக்கும் பறக்கும் தொடர்வண்டி சேவையும் திட்டமிடப்பட்டது. நீர் விளையாட்டு, கேளிக்கைப் பூங்கா, நீர் சறுக்கல்களும் பூங்காவில் திட்டமிடப்பட்டன. சில ஆண்டுகளுக்குப் பிறகு, பூங்காவை பொழுதுபோக்கு இடமாக மாற்ற பிபிபிஏ முன்வைத்த இந்த திட்டம் பூங்காவின் சுற்றுச்சூழலுக்கு தீங்கு விளைவிப்பதாகக் கருதப்பட்டது. பிராந்திய வனவிலங்கு ஆலோசனைக் குழு நடத்திய ஆய்வில், பூங்காவில் உள்ள பல வகையான தாவரங்களையும்ம், விலங்கினங்களையும் பாதுகாக்க வேண்டியதன் அவசியத்தை எடுத்துக்காட்டியது.
2010 ஆம் ஆண்டில், ஐதராபாத்து பெருநகர மேம்பாட்டு ஆணையம் (எச்எம்டிஏ) பூங்காவின் வளர்ச்சிக்கு ஒரு புதிய திட்டத்தை கொண்டு வந்தது. பூங்காவின் அனைத்து சுற்றுச்சூழல் அம்சங்களையும் தக்க வைத்துக் கொள்ளும் அதே வேளையில், எந்தவொரு உறுதியான கட்டமைப்பையும் கட்டாமல் ஒரு திட்டத்தை நிறுவனம் முன்மொழிந்தது. நீர் விளையாட்டுகளைத் தவிர, பிரமாண்டமான நீர்முனையைப் பயன்படுத்துவதற்கு, இந்த திட்டம் இரவு வெளிச்சம், நீர் மற்றும் எரிசக்தி பாதுகாப்பு நடவடிக்கைகளை உருவாக்கியது.
சிறிது காலத்தில், பூங்காவில் சூரிய விளக்குகள் நிறுவப்பட்டன. கூடுதலாக, எச்.எம்.டி.ஏ அதன் சுற்றுச்சூழல் கலை திட்ட முயற்சியின் ஒரு பகுதியாக மறுசுழற்சி செய்யப்பட்ட பொருட்களிலிருந்து தயாரிக்கப்பட்ட சிற்பங்களையும் காட்சிப்படுத்தியது. இது தவிர, இந்தப் பூங்கா உட்பட பல பகுதிகளில் பிளாஸ்டிக் பயன்பாடு மற்றும் குப்பைகளை தடை செய்வதையும் பிபிபிஏ அமல்படுத்தியது. பிளாஸ்டிக் அபாயங்கள் குறித்து குடிமக்களுக்கு அறிவுறுத்துவதற்கு தேவையான விழிப்புணர்வு நடவடிக்கைகள் தொடங்கப்பட்டன.
விலங்குகள்
thumb| [[சுடலைக் குயில்]] சுமார் 100 வகையான உள்ளூர், வெளிநாட்டுப் பறவைகளும், 50க்கும் மேற்பட்ட உயிரினங்களும், பூச்சிகளும், பட்டாம்பூச்சிகளும் பூங்காவில் உள்ளன.
இந்தப் பூங்காவில் பல்வேறு இடம் பெயர்ந்த பறவைகள் வருகின்றன. சுடலைக் குயிலின் வருகை அடிக்கடி இந்தப் பூங்காவின் அருகே கண்டுபிடிக்கப்பட்டால் பருவமழை வரவிருப்பதாக கருதப்படுகிறது. இந்த பறவையை கண்டுபிடித்த 15-18 நாட்களுக்குப் பிறகு மழை பெய்யக்கூடும் என்று உள்ளூர் பறவைக் கண்காணிப்பாளர்கள் கணித்துள்ளனர். ஐதராபாத்து பெருநகர மேம்பாட்டு ஆணையம் (எச்.எம்.டி.ஏ) ஆரம்பித்த கட்டுமானப் பணிகளின் காரணமாக, புள்ளி மூக்கு வாத்து, கொக்கு, நாமக்கோழி, செந்நாரை, நீர்க்காகம், ஜக்கானாக்கள் போன்ற வழக்கமான பறவைகள் 2010இல் பூங்காவில் காணப்படவில்லை.
தேசியக் கொடி
இரண்டாவது மிக உயரமான இந்திய தேசியக் கொடி இந்த பூங்காவில் அமைந்துள்ளது. ராஞ்சியில் அமைந்துள்ளது மிக உயரமானதாகும். கொடி இடுகையின் உயரம் 291 அடி (88.69 மீட்டர்) மற்றும் கொடியின் பரிமாணங்கள் 72 அடி x 108 அடி. இந்த கொடியை தெலங்காணா முதல்வர் க. சந்திரசேகர் ராவ் 2016 சூன் 2 அன்று திறந்தார். இந்த நாள் தெலங்காணா உருவானதன் இரண்டாம் ஆண்டு நிறைவைக் குறித்தது. கொடியின் இந்த விலை ரூ. 2 கோடி. அசல் திட்டம் 303 அடி உயரமுள்ள கொடியை (293 அடி உயரத்தில் உள்ள ராஞ்சியில் மிக உயரமான கொடியை விட உயர்ந்தது) இருந்தது. இருப்பினும், இந்திய விமான நிலைய ஆணையம் 291 அடி வரை மட்டுமே கொடியை ஏற்ற அனுமதி அளித்தது.